STAV SAVETA ŠTAMPE KOSOVA O ETIČKOM MEDIJSKOM IZVEŠTAVANJU U ODNOSU NA OGLAŠIVAČE

Oglašavanje preduzeća u kosovskim medijima je ugovorni odnos, ali ne bi trebalo da uslovljava ili na bilo koji način krši izveštavanje zasnovano na etičkim kodeksima.

Mediji često izražavaju zabrinutost zbog toga kako određena preduzeća pokušavaju da uslove izveštavanje o njima u zamenu za oglašavanje, kao i da nameću razne uslove novinarima.

S obzirom na osetljivost izveštavanja u slučajevima koji uključuju preduzeća koja reklamiraju ili objavljuju sponzorisane članke u medijima, Savet Štampe Kosova (SŠK) izdaje ovaj


STAV

O etičkom medijskom izveštavanju o oglašivačima

Preduzeća ne bi trebalo i ne mogu nametati sopstvena pravila o tome kako mediji treba da izveštavaju. Ugovorni odnos medija sa preduzećima ne bi trebalo da krši etiku u izveštavanju.

Ugovori o oglašavanju/marketingu u vezi sa izveštavanjem treba da funkcionišu u skladu sa standardima SŠK-a, a ne prema standardima koje preduzeća mogu da nametnu. Treba jasno staviti do znanja da preduzeća kupuju reklamni prostor, ali ne i urednički sadržaj. Etičko izveštavanje ni na koji način ne sme biti uslovljeno ugovorima o oglašavanju. Preduzeća ne bi trebalo da pokušavaju da nametnu etička pravila medijima.

Mediji moraju poštovati etički kodeks i ne prihvatati nikakve uslove od preduzeća, bilo u vezi sa vremenom kada nešto treba da se objavi o njima, bilo u vezi sa načinom izveštavanja. U tom kontekstu, zahtevi preduzeća koja krše kodeks, a koji se odnose na vreme koje treba da imaju na raspolaganju da odgovore medijima o određenim pitanjima, ne smeju se ignorisati. Ovaj oblik uslovljavanja može se pretvoriti u ugovorni odnos i nema nikakve veze sa etičkim izveštavanjem.

Sponzorisani članci moraju biti u skladu sa kodeksom i takav sadržaj ne sme i ne može da sadrži lažne vesti, klevetu ili dezinformacije. Na osnovu Kodeksa Etike SŠK-a, medijske kuće moraju jasno da stave do znanja šta je oglašavanje/marketing, a šta urednički sadržaj.

Član XII kodeksa, koji reguliše oglašavanje i sponzorstvo, jasno navodi da:
- Komercijalno i političko oglašavanje, kao i sponzorisani materijal - uključujući članke i dodatke - moraju biti jasno razlikovani od uredničkog sadržaja i identifikovani kao takvi.
- Sponzorisani materijal mora jasno naznačiti izvor sponzorstva.
